title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej environmentálnej agentúry za rozpočtový rok 2007

text:
               26.9.2009

               SK

               Úradný vestník Európskej únie

               L 255/180

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej environmentálnej agentúry za rozpočtový rok 2007
   (2009/673/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej environmentálnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6–0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6–0171/2009),

               1.

               udeľuje výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 4.

      (2)  Ú. v. EÚ C 311, 5.12.2008, s. 64.

      (3)  Ú. v. ES L 248, 16.9.2002, s. 1.

      (4)  Ú. v. ES L 120, 11.5.1990, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej environmentálnej agentúry za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej environmentálnej agentúry za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6–0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (EHS) č. 1210/90 zo 7. mája 1990 o zriadení Európskej environmentálnej agentúry a Európskej environmentálnej informačnej a monitorovacej siete (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6–0171/2009),

               A.

               keďže Európsky dvor audítorov (EDA) vyhlásil, že získal primeranú istotu o tom, že účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               B.

               keďže 22. apríla 2008 Európsky parlament udelil výkonnému riaditeľovi Európskej environmentálnej agentúry absolutórium za plnenie rozpočtu agentúry za rozpočtový rok 2006 (6) a v uznesení, ktoré je súčasťou rozhodnutia o absolutóriu, okrem iného skonštatoval, že podľa výročnej správy agentúry bola jedna tretina zamestnancov z jedného štátu a že cieľom agentúry (uvedeným v jej výročnej správe) je zlepšiť rovnováhu a rôznorodosť personálu;

               1.

               považuje agentúru za zdroj dôležitých právnych predpisov v oblasti životného prostredia pre všetky inštitúcie EÚ a pre tvorbu politík; s uspokojením konštatuje, že agentúra dokázala koordinovať Európsku informačnú a pozorovaciu sieť pre životné prostredie a pomáhať inštitúciám EÚ a členským štátom zlepšovať vedomosti v oblasti údajov a informácií o životnom prostredí;

               2.

               povzbudzuje agentúru, aby pokračovala v úsilí o ďalší rozvoj komunikačných metód s cieľom získať väčší záujem médií o jej zistenia, čím sa podporí verejná rozprava o významných environmentálnych otázkach, ako napríklad zmene klímy, biodiverzite a hospodárení s prírodnými zdrojmi;

               3.

               upozorňuje na to, že účinok programov v oblasti životného prostredia je často oslabený nedostatočným hodnotením environmentálnych vplyvov iných právnych predpisov a programov Spoločenstva; domnieva sa, že agentúra by mohla poskytovať podporu tvorbe politiky ďalším rozvojom svojej činnosti v oblasti hodnotenia vplyvov na životné prostredie;

               4.

               zdôrazňuje úlohu, ktorú agentúra zohráva v hodnotení vykonávania environmentálnych právnych predpisov EÚ v rámci EÚ a v kandidátskych krajinách;

               5.

               víta iniciatívu agentúry, ktorá je zameraná na kompenzovanie klimatických vplyvov letov, pokiaľ ide o služobné cesty zamestnancov agentúry a osôb zapojených do jej aktivít;

         Výberové konania

               6.

               berie na vedomie výsledky auditu, ktorý vykonal EDA a podľa ktorého dve výberové konania nesplnili požiadavky na transparentnosť a nediskrimináciu, keďže uchádzači, ktorí nespĺňali výberové kritériá, postúpili do ďalšieho štádia hodnotenia a neboli zdokumentované kritériá na určenie najlepších uchádzačov, ktorí by boli pozvaní na pohovor;

               7.

               berie na vedomie odpoveď agentúry, že do ďalšieho štádia hodnotenia zaradila kandidátov, ktorí boli najbližšie k splneniu kritérií, aby sa na výberovom konaní zúčastnilo viac kandidátov; dôrazne žiada agentúru, aby dodržala svoj sľub, že opätovne uverejnení oznam o pracovnom mieste, ak v budúcnosti nastane podobná situácia;

               8.

               berie na vedomie prísľub agentúry, že bude lepšie dokumentovať výber kandidátov uvedených v užšom zozname;

         Postupy verejného obstarávania

               9.

               konštatuje, že EDA zistil dva prípady priameho udelenia zákazky na poskytnutie služieb v celkovej výške približne 26 000 EUR, v ktorých sa nedodržalo nariadenie o rozpočtových pravidlách;

               10.

               odpoveď agentúry, že tieto zákazky boli udelené vzhľadom na to, že pre agentúru znamenali významný prínos a že jedinečný charakter týchto prípadov bol dostatočne zdokumentovaný, považuje za nedostatočnú;

               11.

               ďalej konštatuje, že EDA zistil prípad špecifickej zákazky na poskytnutie služieb vo výške približne 215 000 EUR, v ktorom neboli dodržané podmienky rámcovej zmluvy, čo spochybnilo transparentnosť postupu;

               12.

               berie na vedomie odpoveď agentúry, že tento prípad sa týkal systémov IT a že keď vznikla potreba zvýšiť kapacitu pamäte a servera, bola rozšírená pôvodná objednávka; berie na vedomie odpoveď, že v budúcnosti budú významné nákupy vybavenia IT predmetom verejnej súťaže;

               13.

               vyzýva agentúru, aby zabezpečila úplný súlad s pravidlami verejného obstarávania;

         Nedostatky v systémoch správy dohôd o grantoch s európskymi tematickými strediskami

               14.

               berie na vedomie poznámku EDA, že agentúra uskutočnila len obmedzené kontroly platieb európskym tematickým strediskám, ktoré sa uskutočnili na základe dohôd o grantoch;

               15.

               je spokojný s odpoveďou agentúry, že zaviedla nové kontrolné postupy v súlade s pripomienkami EDA vrátane inšpekčných návštev a ďalších podrobných kontrol pred uskutočnením konečnej platby; berie na vedomie, že agentúra uskutočnila štyri inšpekčné návštevy týkajúce sa príspevkov na rok 2007;

               16.

               upozorňuje na zistenie EDA, že v dohodách o grantoch uzavretých medzi agentúrou a európskymi tematickými strediskami sa stanovuje paušálna sadzba 20 % priamych výdavkov na pokrytie ich nepriamych výdavkov (režijných nákladov), hoci v pravidlách na vykonávanie všeobecného nariadenia o rozpočtových pravidlách je táto sadzba obmedzená najviac na 7 %; upozorňuje, že podľa týchto pravidiel sa tento strop môže prekročiť len po prijatí odôvodneného rozhodnutia agentúrou; konštatuje, že agentúra takéto odôvodnené rozhodnutie neprijala;

               17.

               konštatuje, že podľa zistenia EDA by v prípade použitia sadzby 7 % bola suma vyplatená v roku 2007 o 300 000 EUR nižšia;

               18.

               konštatuje, že agentúra uznáva, že neprijala potrebné odôvodnené rozhodnutie, ale tvrdí, že režijnej sadzbe venovala pred schválením dohôd mimoriadnu pozornosť a že ju pri príprave referenčného rámca úloh explicitne zohľadnila;

               19.

               berie na vedomie záväzok agentúry, že zabezpečí, aby jej správna rada prijala takéto odôvodnené rozhodnutie pre budúce výzvy týkajúce sa európskych tematických stredísk, ktoré sú plánované na rok 2009/2010;

         Nadväzné opatrenia v súvislosti s predchádzajúcimi udeleniami absolutória

               20.

               pripomína svoju požiadavku vznesenú v uznesení, ktoré sprevádzalo rozhodnutie o udelení absolutória za rozpočtový rok 2005 (7), aby do 1. januára 2010 a následne každých päť rokov agentúra zadala vypracovanie nezávislého externého hodnotenia svojich výsledkov na základe jej zakladajúceho nariadenia a pracovného programu, o ktorom rozhodla správna rada;

               21.

               konštatuje, že agentúra podľa informácií uvedených vo svojej výročnej správe očakáva výsledky nezávislého externého hodnotenia vplyvu a účinnosti svojej päťročnej stratégie na roky 2004 – 2008;

               22.

               vyzýva agentúru, aby informovala orgán udeľujúci absolutórium o výsledkoch externého hodnotenia, hneď ako budú k dispozícii;

               23.

               vyjadruje poľutovanie nad tým, že podľa údajov uvedených vo výročnej správe agentúry sa situácia, pokiaľ ide o rovnováhu a rôznorodosť zamestnancov, v roku 2007 výrazne nezlepšila, keďže jedna tretina zamestnancov bola ešte stále z jedného štátu;

               24.

               vyzýva agentúru, aby zintenzívnila úsilie o zlepšenie rovnováhy a rôznorodosti zamestnancov;

               25.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (8).

      (1)  Ú. v. EÚ C 278, 31.10.2008, s. 4.

      (2)  Ú. v. EÚ C 311, 5.12.2008, s. 64.

      (3)  Ú. v. ES L 248, 16.9.2002, s. 1.

      (4)  Ú. v. ES L 120, 11.5.1990, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 88, 31.3.2009, s. 159.

      (7)  Ú. v. EÚ L 187, 15.7.2008, s. 107.

      (8)  Pozri stranu 206 tohto úradného vestníka.


               17.10.2017

               SK

               Úradný vestník Európskej únie

               C 349/115

         P8_TA(2015)0357
   Vymenovanie generálneho riaditeľa EFSI
   Rozhodnutie Európskeho parlamentu zo 14. októbra 2015 o návrhu vymenovania generálneho riaditeľa Európskeho fondu pre strategické investície (C8-0304/2015 – 2015/0901(NLE))
   (Schválenie)
   (2017/C 349/34)

      Európsky parlament,

               —

               so zreteľom na návrh riadiacej rady Európskeho fondu pre strategické investície (EFSI) z 2. októbra 2015 týkajúci sa vymenovania jeho generálneho riaditeľa (C8-0304/2015),

               —

               so zreteľom na článok 7 ods. 6 nariadenia Európskeho parlamentu a Rady (EÚ) 2015/1017 z 25. júna 2015 o Európskom fonde pre strategické investície, Európskom centre investičného poradenstva a Európskom portáli investičných projektov a o zmene nariadení (EÚ) č. 1291/2013 a (EÚ) č. 1316/2013 – Európsky fond pre strategické investície (1),

               —

               so zreteľom na rokovací poriadok,

               —

               so zreteľom na spoločné schôdze Výboru pre rozpočet a Výboru pre hospodárske a menové veci podľa článku 55 rokovacieho poriadku,

               —

               so zreteľom na správu Výboru pre rozpočet a Výboru pre hospodárske a menové veci (A8-0292/2015),

               A.

               keďže sa v článku 7 ods. 6 nariadenia (EÚ) 2015/1017 stanovuje, že generálny riaditeľ a zástupca generálneho riaditeľa EFSI majú byť vymenovaní Európskou investičnou bankou (EIB) na základe súhlasu Európskeho parlamentu a otvoreného a transparentného výberového konania v súlade s postupmi EIB, pričom Európsky parlament musí byť vo všetkých štádiách tohto výberového konania náležite a včas informovaný;

               B.

               keďže riadiaca rada EFSI prijala 2. októbra 2015 návrh na vymenovanie generálneho riaditeľa a zástupcu generálneho riaditeľa EFSI a tento návrh odovzdala Európskemu parlamentu;

               C.

               keďže 13. októbra 2015 usporiadali Výbor pre rozpočet a Výbor pre hospodárske a menové veci vypočutie s Wilhelmom Moltererom, navrhnutým kandidátom na funkciu generálneho riaditeľa EFSI, na ktorom kandidát predniesol úvodné vyhlásenie a následne odpovedal na otázky členov výborov;

               1.

               schvaľuje vymenovanie Wilhelma Molterera do funkcie generálneho riaditeľa EFSI;

               2.

               poveruje svojho predsedu, aby postúpil toto rozhodnutie Rade, Komisii, Európskej investičnej banke a vládam členských štátov.

      (1)  Ú. v. EÚ L 169, 1.7.2015, s. 1.


title: Rozhodnutie Európskej centrálnej banky (EÚ) 2015/287 z  31. decembra 2014 o splatení základného imania, prevode devízových rezerv a príspevkov Lietuvos bankas do rezervných fondov a rezerv Európskej centrálnej banky (ECB/2014/61)

text:
               21.2.2015

               SK

               Úradný vestník Európskej únie

               L 50/44

         ROZHODNUTIE EURÓPSKEJ CENTRÁLNEJ BANKY (EÚ) 2015/287
   z 31. decembra 2014
   o splatení základného imania, prevode devízových rezerv a príspevkov Lietuvos bankas do rezervných fondov a rezerv Európskej centrálnej banky (ECB/2014/61)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho články 30.1, 30.3, 48.1 a 48.2,
   keďže:

               (1)

               Podľa článku 1 rozhodnutia Rady 2014/509/EÚ (1), v súlade s článkom 140 ods. 2 Zmluvy o fungovaní Európskej únie Litva spĺňa potrebné podmienky na prijatie eura a výnimka v prospech Litvy uvedená v článku 4 Aktu o pristúpení z roku 2003 (2) sa zrušuje s účinnosťou od 1. januára 2015.

               (2)

               Článok 48.1 štatútu Európskeho systému centrálnych bánk a Európskej centrálnej banky (ďalej len „štatút ESCB“) ustanovuje, že národná centrálna banka (NCB) členského štátu, ktorého výnimka bola zrušená, je povinná splatiť svoj upísaný podiel na základnom imaní Európskej centrálnej banky (ECB) v rovnakom rozsahu ako národné centrálne banky ostatných členských štátov, ktorých menou je euro. Národné centrálne banky súčasných členských štátov, ktorých menou je euro, splatili svoje podiely na upísanom základnom imaní ECB v plnej výške (3). Podľa článku 2 rozhodnutia ECB/2013/28 (4) je vážený podiel Lietuvos bankas v kľúči základného imania ECB 0,4132 %. Lietuvos bankas už splatila časť svojho podielu na upísanom základnom imaní ECB podľa článku 1 rozhodnutia ECB/2013/31 (5). Zostávajúca suma preto predstavuje 43 051 594,36 EUR a je určená vynásobením upísaného základného imania ECB (10 825 007 069,61 EUR) váženým podielom Lietuvos bankas v kľúči základného imania (0,4132 %), s odrátaním tej časti jej podielu na upísanom základnom imaní ECB, ktorá už bola splatená.

               (3)

               Článok 48.1 v spojení s článkom 30.1 štatútu ESCB ustanovuje, že NCB členského štátu, ktorého výnimka bola zrušená, je povinná previesť do ECB aj devízové rezervy. Podľa článku 48.1 štatútu ESCB sa výška týchto prevodov určí vynásobením hodnoty devízových rezerv, ktoré už boli prevedené do ECB podľa článku 30.1 štatútu ESCB, vyjadrenej v eurách podľa platného výmenného kurzu koeficientom vyjadrujúcim pomer medzi počtom podielov upísaného základného imania dotknutou NCB a počtom podielov už splatených národnými centrálnymi bankami ostatných členských štátov, ktorých menou je euro. Pri určovaní „devízových rezerv, ktoré už boli prevedené do ECB v súlade s článkom 30.1,“ je potrebné náležite zohľadniť predchádzajúce úpravy kľúča základného imania (6) podľa článku 29.3 štatútu ESCB a rozšírenie kľúča základného imania podľa článku 48.3 štatútu ESCB (7). Na základe uvedeného a podľa rozhodnutia ECB/2013/26 (8), hodnota devízových rezerv, ktoré už boli prevedené do ECB podľa článku 30.1 štatútu ESCB, zodpovedá sume 338 656 541,82 EUR.

               (4)

               Devízové rezervy, ktoré má Lietuvos bankas previesť, sú v amerických dolároch a zlate alebo by mali byť v amerických dolároch a zlate denominované.

               (5)

               Článok 30.3 štatútu ESCB ustanovuje, že ECB je povinná pripísať v prospech každej NCB členského štátu, ktorého menou je euro, pohľadávku vo výške zodpovedajúcej devízovým rezervám, ktoré táto NCB previedla do ECB. Ustanovenia, ktoré sa týkajú denominácie a úročenia pohľadávok, ktoré už boli pripísané v prospech národných centrálnych bánk členských štátov, ktorých menou je euro (9), by sa mali uplatňovať aj na denomináciu a úročenie pohľadávok Lietuvos bankas.

               (6)

               Článok 48.2 štatútu ESCB ustanovuje, že NCB členského štátu, ktorého výnimka bola zrušená, je povinná prispieť do rezervných fondov ECB a do rezerv rovnocenných rezervným fondom, ako aj do sumy, ktorá sa má ešte poskytnúť na rezervné fondy a rezervy podľa zostatku vo výkaze ziskov a strát k 31. decembru roku, ktorý predchádzal zrušeniu výnimky. Výška uvedeného príspevku sa stanovuje v súlade s článkom 48.2 štatútu ESCB.

               (7)

               Analogicky k článku 3.5 rokovacieho poriadku Európskej centrálnej banky (10) mal guvernér Lietuvos bankas možnosť vyjadriť pripomienky k tomuto rozhodnutiu pred jeho prijatím,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               a)

               „devízovými rezervami“ sa rozumejú zlato alebo americké doláre;

               b)

               „zlatom“ sa rozumejú troyské unce rýdzeho zlata vo forme zlatých tehál (London Good Delivery) tak, ako sú vymedzené Londýnskou asociáciou pre obchodovanie s cennými kovmi (London Bullion Market Association);

               c)

               „americkým dolárom“ sa rozumie zákonná mena Spojených štátov.

         Článok 2
   Rozsah a forma splateného základného imania
   1.   S účinnosťou od 1. januára 2015 Lietuvos bankas splatí zostávajúcu časť svojho podielu na upísanom základnom imaní ECB, ktorá zodpovedá sume 43 051 594,36 EUR.
   2.   Lietuvos bankas uhradí ECB 2. januára 2015 sumu uvedenú v odseku 1 osobitným prevodom prostredníctvom Transeurópskeho automatizovaného expresného systému hrubého zúčtovania platieb v reálnom čase (TARGET2).
   3.   Lietuvos bankas uhradí ECB 2. januára 2015 osobitným prevodom prostredníctvom TARGET2 úroky za 1. január 2015 zo sumy splatnej v prospech ECB podľa odseku 2. Tieto úroky sa vypočítajú za každý deň na základe metódy výpočtu „skutočný počet dní/360“ pri sadzbe rovnajúcej sa hraničnej úrokovej sadzbe, ktorú Eurosystém použil pri svojej poslednej hlavnej refinančnej operácii.
   Článok 3
   Prevod devízových rezerv
   1.   S účinnosťou od 1. januára 2015 a v súlade s týmto článkom a opatreniami prijatými na jeho základe Lietuvos bankas prevedie do ECB devízové rezervy v hodnote zodpovedajúcej 338 656 541,82 EUR takto:

               Hodnota hotovosti v amerických dolároch vyjadrená v eurách

               Hodnota zlata vyjadrená v eurách

               Celková hodnota vyjadrená v eurách

               287 858 060,55

               50 798 481,27

               338 656 541,82

         2.   Hodnota devízových rezerv v eurách, ktoré má Lietuvos bankas previesť podľa odseku 1, sa vypočíta na základe výmenného kurzu eura k americkému doláru, ktorý je výsledkom 24 hodinového písomného konzultačného konania z 31. decembra 2014 medzi Eurosystémom a Lietuvos bankas, a v prípade zlata na základe ceny zlata v amerických dolároch za troyskú uncu rýdzeho zlata stanovenej v Londýne (London gold fixing) 31. decembra 2014 o 10.30 hod. londýnskeho času.
   3.   ECB čo najskôr potvrdí Lietuvos bankas hodnotu vypočítanú podľa odseku 2.
   4.   V súlade s odsekom 1 Lietuvos bankas prevedie do ECB americké doláre v hotovosti v hodnote zodpovedajúcej sume vyjadrenej v eurách, ktorá je uvedená v tabuľke v odseku 1.
   5.   Americké doláre v hotovosti v hodnote zodpovedajúcej sume vyjadrenej v eurách, ktorá je uvedená v tabuľke v odseku 1, sa prevedú na účty, ktoré určí ECB. V prípade sumy hotovosti v amerických dolároch, ktorá sa má previesť do ECB, je dňom vyrovnania 5. január 2015. Lietuvos bankas vydá pokyny na uskutočnenie takéhoto prevodu do ECB.
   6.   Hodnota zlata, ktorú Lietuvos bankas prevedie do ECB v súlade s odsekom 1, sa čo najviac, ako je to možné, približuje k hodnote 50 798 481,27 EUR, túto hodnotu však neprekročí.
   7.   Lietuvos bankas prevedie zlato uvedené v odseku 1, ktoré nemá podobu investície, na tie účty a na také miesta, ktoré určí ECB. V prípade zlata, ktoré sa má previesť do ECB, je dňom vyrovnania 5. január 2015. Lietuvos bankas vydá pokyny na uskutočnenie takéhoto prevodu do ECB.
   8.   Ak Lietuvos bankas prevedie do ECB zlato, ktorého hodnota je nižšia ako hodnota stanovená v odseku 1, potom prevedie 5. januára 2015 na účet ECB, ktorý určí ECB, sumu hotovosti v amerických dolároch zodpovedajúcu tomuto rozdielu. Táto hotovosť v amerických dolároch netvorí súčasť devízových rezerv, ktoré Lietuvos bankas prevedie do ECB v súlade s odsekom 4.
   9.   Prípadný rozdiel medzi celkovou hodnotou vyjadrenou v eurách uvedenou v odseku 1 a hodnotou uvedenou v článku 4 ods. 1 sa vyrovná v súlade s Dohodou z 31. decembra 2014 medzi Lietuvos bankas a Európskou centrálnou bankou, ktorá sa týka pohľadávky pripísanej Európskou centrálnou bankou v prospech Lietuvos bankas podľa článku 30.3 Štatútu Európskeho systému centrálnych bánk a Európskej centrálnej banky (11).
   Článok 4
   Denominácia, úročenie a splatnosť pohľadávky, ktorá zodpovedá príspevku
   1.   S účinnosťou od 1. januára 2015 a v súlade s podrobnosťami uvedenými v článku 3, ktoré sa týkajú dní vyrovnania prevodov devízových rezerv, ECB pripíše v prospech Lietuvos bankas pohľadávku denominovanú v eurách, ktorá zodpovedá celkovej výške jej príspevku na devízové rezervy vyjadrenej v eurách. Táto pohľadávka zodpovedá sume 239 453 709,58 EUR.
   2.   Pohľadávka, ktorú ECB pripíše v prospech Lietuvos bankas, sa odo dňa vyrovnania úročí. Vzniknuté úroky sa vypočítavajú za každý deň s použitím metódy výpočtu „skutočný počet dní/360“ pri sadzbe rovnajúcej sa 85 % hraničnej úrokovej sadzby, ktorú Eurosystém použil pri svojej poslednej hlavnej refinančnej operácii.
   3.   Vzniknutý úrok vypočítaný v súlade s odsekom 2 sa Lietuvos bankas uhradí na konci každého finančného roka. ECB štvrťročne informuje Lietuvos bankas o celkovej hodnote.
   4.   Nemožno žiadať vyplatenie pohľadávky.
   Článok 5
   Príspevky na rezervné fondy a rezervy ECB
   1.   S účinnosťou od 1. januára 2015 Lietuvos bankas prispieva do rezervných fondov ECB a do rezerv rovnocenných rezervným fondom, ako aj do sumy, ktorá sa má ešte poskytnúť na rezervné fondy a rezervy podľa zostatku na účte ziskov a strát k 31. decembru 2014.
   2.   Výška príspevkov Lietuvos bankas je stanovená v súlade s článkom 48.2 štatútu ESCB. Odkazy v článku 48.2 na „počet podielov upísaných danou centrálnou banko“ a na „počet podielov už splatených ostatnými národnými centrálnymi bankami“ sa vzťahujú na príslušný vážený podiel Lietuvos bankas a vážené podiely národných centrálnych bánk ostatných členských štátov, ktorých menou je euro, v kľúči základného imania ECB v súlade s rozhodnutím ECB/2013/26.
   3.   Na účely odseku 1 „rezervné fondy ECB“ a „rezervy zodpovedajúce rezervným fondom“ zahŕňajú všeobecný rezervný fond ECB, zostatky na účtoch precenenia a rezervy na krytie kurzového, úrokového a úverového rizika a rizika spojeného s trhovou cenou a cenou zlata.
   4.   ECB vypočíta a potvrdí výšku príspevku Lietuvos bankas podľa odseku 1 najneskôr v prvý pracovný deň nasledujúci po schválení ročnej účtovnej závierky ECB za rok 2014 Radou guvernérov.
   5.   Na druhý pracovný deň nasledujúci po schválení ročnej účtovnej závierky ECB za rok 2014 Radou guvernérov Lietuvos bankas uhradí ECB prostredníctvom TARGET2:

               a)

               sumu splatnú v prospech ECB vypočítanú podľa odseku 4 zníženú o prípadnú sumu prevedenú nad rámec pohľadávky uvedenej v článku 4 ods. 1 v dňoch vyrovnania ustanovených v článku 3 ods. 5 a 7 („zálohový príspevok“), a

               b)

               úroky vzniknuté za obdobie od 1. januára 2015 až do dňa platby zo sumy splatnej v prospech ECB vypočítanej podľa odseku 4 znížené o zálohový príspevok.

         6.   Úroky, ktoré vzniknú podľa odseku 5 písm. b), sa vypočítavajú za každý deň s použitím metódy výpočtu „skutočný počet dní/360“ pri sadzbe rovnajúcej sa hraničnej úrokovej sadzbe, ktorú Eurosystém použil pri svojej poslednej hlavnej refinančnej operácii.
   Článok 6
   Právomoci
   1.   Výkonná rada ECB vydáva v potrebnom rozsahu pokyny Lietuvos bankas na účely bližšieho vymedzenia a vykonávania ustanovení tohto rozhodnutia a zabezpečenia vhodných opatrení na riešenie problémov, ktoré môžu nastať.
   2.   Akékoľvek pokyny vydané Výkonnou radou podľa odseku 1 sa bezodkladne oznamujú Rade guvernérov a Výkonná rada koná v súlade s rozhodnutím Rady guvernérov v tejto veci.
   Článok 7
   Záverečné ustanovenie
   Toto rozhodnutie nadobúda účinnosť 1. januára 2015.

      Vo Frankfurte nad Mohanom 31. decembra 2014

            Prezident ECB

         Mario DRAGHI

      (1)  Rozhodnutie Rady 2014/509/EÚ z 23. júla 2014 o prijatí eura Litvou od 1. januára 2015 (Ú. v. EÚ L 228, 31.7.2014, s. 29).

      (2)  Akt o podmienkach pristúpenia Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky a o úpravách zmlúv, na ktorých je založená Európska únia (Ú. v. EÚ L 236, 23.9.2003, s. 33).

      (3)  Rozhodnutie ECB/2013/30 z 29. augusta 2013 o splatení základného imania Európskej centrálnej banky národnými centrálnymi bankami členských štátov, ktorých menou je euro (Ú. v. EÚ L 16, 21.1.2014, s. 61).

      (4)  Rozhodnutie ECB/2013/28 z 29. augusta 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 16, 21.1.2014, s. 53).

      (5)  Rozhodnutie ECB/2013/201 z 30. augusta 2013 o splatení základného imania Európskej centrálnej banky národnými centrálnymi bankami mimo eurozóny (Ú. v. EÚ L 16, 21.1.2014, s. 63).

      (6)  Pozri poznámku pod čiarou č. 4.

      (7)  Rozhodnutie ECB/2013/17 z 21. júna 2013 o percentuálnych podieloch národných centrálnych bánk v kľúči na upisovanie základného imania Európskej centrálnej banky (Ú. v. EÚ L 187, 6.7.2013, s. 15).

      (8)  Rozhodnutie ECB/2013/26 z 29. augusta 2013 o opatreniach potrebných na príspevok na akumulovanú hodnotu vlastného imania Európskej centrálnej banky a na úpravu pohľadávok národných centrálnych bánk, ktoré zodpovedajú prevedeným devízovým rezervám (Ú. v. EÚ L 16, 21.1.2014, s. 47).

      (9)  Podľa usmernenia ECB/2000/15 z 3. novembra 1998, v znení usmernenia zo 16. novembra 2000 o zložení, oceňovaní a spôsoboch počiatočného prevodu aktív devízových rezerv a o nominálnej hodnote a vysporiadaní rovnocenných pohľadávok (Ú. v. ES L 336, 30.12.2000, s. 114).

      (10)  Rozhodnutie ECB/2004/2 z 19. februára 2004, ktorým sa prijíma rokovací poriadok Európskej centrálnej banky, (Ú. v. EÚ L 80, 18.3.2004, s. 33).

      (11)  Ú. v. EÚ C 64, 21.2.2015, s. 5.


title: 2010/427/EÚ: Rozhodnutie Rady z  26. júla 2010 o organizácii a fungovaní Európskej služby pre vonkajšiu činnosť

text:
               3.8.2010

               SK

               Úradný vestník Európskej únie

               L 201/30

         ROZHODNUTIE RADY
   z 26. júla 2010
   o organizácii a fungovaní Európskej služby pre vonkajšiu činnosť
   (2010/427/EÚ)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 27 ods. 3,
   so zreteľom na návrh vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“),
   so zreteľom na stanovisko Európskeho parlamentu,
   so zreteľom na súhlas Európskej komisie,
   keďže:

               (1)

               Účelom tohto rozhodnutia je stanoviť organizáciu a spôsob fungovania Európskej služby pre vonkajšiu činnosť (ďalej len „ESVČ“), funkčne samostatného orgánu Únie pod vedením vysokého predstaviteľa, zriadenej článkom 27 ods. 3 Zmluvy o Európskej únii (ďalej len „Zmluvy o EÚ“) zmenenej a doplnenej Lisabonskou zmluvou. Toto rozhodnutie, a najmä odkaz na výraz „vysoký predstaviteľ“, sa bude vykladať v súlade s jeho rôznymi funkciami podľa článku 18 Zmluvy o EÚ.

               (2)

               V súlade s článkom 21 ods. 3 druhým pododsekom Zmluvy o EÚ Únia zabezpečuje vzájomný súlad medzi rôznymi oblasťami svojej vonkajšej činnosti a medzi uvedenými oblasťami a ostatnými politikami. Rada a Komisia s pomocou vysokého predstaviteľa zabezpečujú tento vzájomný súlad a na tento účel spolupracujú.

               (3)

               ESVČ bude podporovať vysokého predstaviteľa, ktorý je tiež podpredsedom Komisie a predsedom Rady pre zahraničné veci, pri plnení jeho úlohy viesť spoločnú zahraničnú a bezpečnostnú politiku (ďalej len „SZBP“) Únie a zabezpečovať súlad vonkajšej činnosti Únie, ako sa uvádza najmä v článkoch 18 a 27 Zmluvy o EÚ. ESVČ podporuje vysokého predstaviteľa v jeho funkcii predsedu Rady pre zahraničné veci bez toho, aby boli dotknuté bežné úlohy Generálneho sekretariátu Rady. ESVČ tiež podporuje vysokého predstaviteľa vzhľadom na jeho funkciu podpredsedu Komisie, v rámci ktorej zodpovedá za úlohy, ktoré Komisii prislúchajú v oblasti vonkajších vzťahov, a koordinuje ostatné aspekty vonkajšej činnosti Únie bez toho, aby boli dotknuté bežné úlohy útvarov Komisie.

               (4)

               Pri prispievaní k programom Únie v oblasti vonkajšej spolupráce by sa ESVČ mala usilovať zabezpečiť, aby programy spĺňali ciele vonkajšej činnosti stanovené v článku 21 Zmluvy o EÚ, a najmä v jeho odseku 2 písm. d), a aby boli v súlade s cieľmi rozvojovej politiky Únie podľa článku 208 Zmluvy o fungovaní Európskej únie (ďalej len „Zmluva o fungovaní EÚ“). V tejto súvislosti by ESVČ mala presadzovať aj plnenie cieľov Európskeho konsenzu o rozvoji (1) a Európskeho konsenzu o humanitárnej pomoci (2).

               (5)

               Z Lisabonskej zmluvy vyplýva, že na vykonanie jej ustanovení musí byť ESVČ funkčná čo najskôr po nadobudnutí platnosti tejto zmluvy.

               (6)

               Európsky parlament bude v úplnej miere zohrávať svoju úlohu vo vonkajšej činnosti Únie vrátane svojich funkcií politickej kontroly ustanovených v článku 14 ods. 1 Zmluvy o EÚ, ako aj v legislatívnych a rozpočtových záležitostiach ustanovených v zmluvách. Okrem toho sa vysoký predstaviteľ bude v súlade s článkom 36 Zmluvy o EÚ pravidelne radiť s Európskym parlamentom o hlavných aspektoch a základných rozhodnutiach v oblasti SZBP a zabezpečí, aby sa názory Európskeho parlamentu náležite zohľadnili. ESVČ bude pritom vysokému predstaviteľovi pomáhať. Mali by sa prijať osobitné opatrenia, pokiaľ ide o prístup poslancov Európskeho parlamentu k utajovaným dokumentom a informáciám v oblasti SZBP. Do prijatia takýchto opatrení sa uplatňujú platné ustanovenia podľa Medziinštitucionálnej dohody z 20. novembra 2002 medzi Európskym parlamentom a Radou týkajúcej sa prístupu Európskeho parlamentu k dôverným informáciám Rady v oblasti bezpečnostnej a obrannej politiky (3).

               (7)

               Vysoký predstaviteľ alebo jeho zástupca by mal vykonávať funkcie ustanovené v zakladajúcich aktoch Európskej obrannej agentúry (4), Satelitného strediska Európskej únie (5), Inštitútu Európskej únie pre bezpečnostné štúdie (6) a Európskej akadémie bezpečnosti a obrany (7). ESVČ by mala týmto subjektom poskytovať podporu, ktorú im v súčasnosti poskytuje Generálny sekretariát Rady.

               (8)

               Mali by sa prijať ustanovenia o personáli ESVČ a jeho prijímaní v prípade, že sú potrebné na stanovenie organizácie a spôsobu fungovania ESVČ. Zároveň by sa mali v súlade s článkom 336 Zmluvy o fungovaní EÚ vykonať potrebné zmeny a doplnenia Služobného poriadku úradníkov Európskych spoločenstiev (ďalej len „služobný poriadok“) a Podmienok zamestnávania ostatných zamestnancov Európskych spoločenstiev (8) (ďalej len „PZOZ“) bez toho, aby bol dotknutý článok 298 Zmluvy o fungovaní EÚ. V otázkach týkajúcich sa personálu by sa ESVČ mala považovať za inštitúciu v zmysle služobného poriadku a PZOZ. Vysoký predstaviteľ bude menovacím orgánom, a to pokiaľ ide o úradníkov, na ktorých sa vzťahuje služobný poriadok, aj zamestnancov, na ktorých sa vzťahujú PZOZ. O počte úradníkov a ostatných zamestnancov ESVČ sa každý rok rozhodne v rámci rozpočtového postupu a premietne sa do plánu pracovných miest.

               (9)

               Personál ESVČ by mal plniť svoje povinnosti a správať sa výlučne v súlade so záujmami Únie.

               (10)

               Prijímanie personálu by sa malo zakladať na zásluhách a zabezpečí sa pri ňom primeraná geografická a rodová rovnováha. V rámci personálu ESVČ by primeraným spôsobom mali byť zastúpení štátni príslušníci všetkých členských štátov. Preskúmanie, ktoré je naplánované na rok 2013, by sa malo zaoberať aj touto otázkou vrátane prípadných návrhov doplnkových osobitných opatrení na nápravu možnej nerovnováhy.

               (11)

               V súlade s článkom 27 ods. 3 Zmluvy o EÚ sa ESVČ skladá z úradníkov z príslušných útvarov Generálneho sekretariátu Rady a Komisie, ako aj z personálu pochádzajúceho z diplomatických služieb členských štátov. Na tento účel sa príslušné oddelenia a funkcie na Generálnom sekretariáte Rady a v Komisii presunú do ESVČ spolu s úradníkmi a dočasnými zamestnancami, ktorí zastávajú pracovné miesta v takých oddeleniach alebo funkciách. Do 1. júla 2013 bude ESVČ prijímať výhradne úradníkov z Generálneho sekretariátu Rady a Komisie, ako aj personál pochádzajúci z diplomatických služieb členských štátov. Po tomto dátume by mali mať možnosť uchádzať sa o voľné pracovné miesta v ESVČ všetci úradníci a ostatní zamestnanci Európskej únie.

               (12)

               ESVČ môže v osobitných prípadoch využiť špecializovaných vyslaných národných expertov, nad ktorými bude mať vysoký predstaviteľ právomoc. Vyslaní národní experti zastávajúci pozície v ESVČ sa nebudú započítavať do jednej tretiny personálu ESVČ na úrovni administrátora (AD), ktorú by mal v ESVČ po dosiahnutí plného stavu predstavovať personál z členských štátov. Ich presun nebude vo fáze zriaďovania ESVČ automatický a bude sa realizovať so súhlasom orgánov členských štátov pôvodu. Najneskôr v deň ukončenia platnosti zmluvy s vyslaným národným expertom, ktorý bol prevedený do ESVČ v súlade s článkom 7, sa príslušná funkcia zmení na pozíciu dočasného zamestnanca v prípadoch, v ktorých funkcia vykonávaná vyslaným národným expertom zodpovedá funkcii, ktorú zvyčajne vykonávajú zamestnanci v triede AD, a to za predpokladu, že s potrebnou pozíciou počíta plán pracovných miest.

               (13)

               Komisia a ESVČ sa dohodnú na podrobných dojednaniach týkajúcich sa vydávania pokynov Komisie delegáciám. Tieto by mali predovšetkým ustanovovať, že ak Komisia vydá pokyny delegáciám, poskytne zároveň kópiu týchto pokynov vedúcemu delegácie a ústrednej správe ESVČ.

               (14)

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (9) (ďalej len „nariadenie o rozpočtových pravidlách“) by sa malo zmeniť a doplniť s cieľom začleniť ESVČ do článku 1 uvedeného nariadenia s osobitným oddielom v rozpočte Únie. V súlade s platnými pravidlami, a keďže sa to vykonáva aj pre iné inštitúcie, časť výročnej správy Dvora audítorov sa bude venovať aj ESVČ a ESVČ sa k takýmto správam vyjadrí. Na ESVČ sa vzťahujú postupy udeľovania absolutória ustanovené v článku 319 Zmluvy o fungovaní EÚ a článkov 145 až 147 nariadenia o rozpočtových pravidlách. Vysoký predstaviteľ poskytne Európskemu parlamentu všetku potrebnú podporu na to, aby Európsky parlament mohol uplatniť svoje právo ako orgán udeľujúci absolutórium. Za plnenie prevádzkového rozpočtu bude v súlade s článkom 317 Zmluvy o fungovaní EÚ zodpovedať Komisia. Rozhodnutia s finančným dosahom budú predovšetkým v súlade so zodpovednosťou ustanovenou v štvrtej hlave nariadenia o rozpočtových pravidlách, najmä v jeho článkoch 64 až 68, pokiaľ ide o zodpovednosť účastníkov finančných operácií, a v jeho článku 75, pokiaľ ide o výdavkové operácie.

               (15)

               Zriadenie ESVČ by malo vychádzať zo zásady nákladovej efektívnosti zameranej na rozpočtovú neutralitu. Na tento účel sa budú musieť použiť prechodné opatrenia a postupné zvyšovanie kapacity. Malo by sa predísť zbytočnému zdvojovaniu úloh, funkcií a zdrojov s inými štruktúrami. Mali by sa využiť všetky príležitosti na racionalizáciu.
               Okrem toho bude potrebných viacero ďalších miest pre dočasných zamestnancov z členských štátov, ktoré sa budú musieť financovať v rámci súčasného viacročného finančného rámca.

               (16)

               Mali by sa ustanoviť pravidlá týkajúce sa bezpečnosti, ochrany utajovaných skutočností a transparentnosti vzťahujúce sa na činnosti a personál ESVČ.

               (17)

               Pripomína sa, že na ESVČ, jej úradníkov a ostatných zamestnancov, na ktorých sa vzťahuje služobný poriadok alebo PZOZ, sa bude vzťahovať Protokol o výsadách a imunitách Európskej únie.

               (18)

               Európska únia a Európske spoločenstvo pre atómovú energiu naďalej využívajú jednotný inštitucionálny rámec. Preto je potrebné zabezpečiť konzistentnosť medzi vonkajšími činnosťami oboch organizácií a umožniť delegáciám Únie zastupovať Európske spoločenstvo pre atómovú energiu v tretích krajinách a medzinárodných organizáciách.

               (19)

               Vysoký predstaviteľ by do prvého polroku 2013 mal vykonať preskúmanie organizácie a fungovania ESVČ a v prípade potreby ho doplniť návrhmi revízie tohto rozhodnutia. Takéto preskúmanie by sa malo prijať najneskôr začiatkom roka 2014,

         PRIJALA TOTO ROZHODNUTIE:
   Článok 1
   Povaha a rozsah pôsobnosti
   1.   Týmto rozhodnutím sa ustanovuje organizácia a fungovanie Európskej služby pre vonkajšiu činnosť (ďalej len „ESVČ“).
   2.   ESVČ, ktorej sídlo je v Bruseli, je funkčne nezávislý orgán Európskej únie oddelený od Generálneho sekretariátu Rady a od Komisie a disponuje právomocami potrebnými na výkon svojich úloh a plnenie svojich cieľov.
   3.   ESVČ podlieha právomoci vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“).
   4.   ESVČ sa skladá z ústrednej správy a delegácií Únie v tretích krajinách a pri medzinárodných organizáciách.
   Článok 2
   Úlohy
   1.   ESVČ podporuje vysokého predstaviteľa pri výkone jeho funkcie, ako sa uvádza najmä v článkoch 18 a 27 Zmluvy o EÚ:

               —

               pri plnení jeho úlohy viesť spoločnú zahraničnú a bezpečnostnú politiku (ďalej len „SZBP“) Európskej únie vrátane spoločnej bezpečnostnej a obrannej politiky (ďalej len „SBOP“), prispievať svojimi návrhmi k rozvoju tejto politiky, ktorú vedie v súlade s mandátom Rady, a zabezpečovať súlad vonkajšej činnosti Únie,

               —

               v jeho funkcii predsedu Rady pre zahraničné veci bez toho, aby boli dotknuté bežné úlohy Generálneho sekretariátu Rady,

               —

               v jeho funkcii podpredsedu Komisie, v rámci ktorej zodpovedá za úlohy, ktoré Komisii prislúchajú v oblasti vonkajších vzťahov, a koordinuje ostatné aspekty vonkajšej činnosti Únie bez toho, aby boli dotknuté bežné úlohy útvarov Komisie.

         2.   ESVČ pomáha predsedovi Európskej rady, predsedovi Komisie a Komisii pri plnení ich funkcií v oblasti vonkajších vzťahov.
   Článok 3
   Spolupráca
   1.   ESVČ poskytuje podporu a pracuje v spolupráci s diplomatickými službami členských štátov, ako aj s Generálnym sekretariátom Rady a útvarmi Komisie, aby sa zabezpečil súlad medzi rôznymi oblasťami vonkajšej činnosti Únie navzájom a súlad medzi uvedenými oblasťami a ostatnými politikami Únie.
   2.   ESVČ a útvary Komisie sa pri plnení svojich funkcií s výnimkou záležitostí SBOP navzájom radia o všetkých otázkach súvisiacich s vonkajšou činnosťou Únie. ESVČ sa zúčastňuje na prípravnej práci a prípravných postupoch v súvislosti s aktmi, ktoré Komisia vypracúva v tejto oblasti.
   Tento odsek sa vykonáva v súlade s hlavou V kapitolou 1 Zmluvy o EÚ a článkom 205 Zmluvy o fungovaní EÚ.
   3.   ESVČ môže uzatvárať s príslušnými útvarmi Generálneho sekretariátu Rady, Komisie alebo inými úradmi alebo medziinštitucionálnymi orgánmi Únie dojednania na úrovni útvarov.
   4.   ESVČ poskytuje primeranú podporu a spoluprácu aj ostatným inštitúciám a orgánom Únie, najmä Európskemu parlamentu. Uvedené inštitúcie a orgány, v prípade potreby vrátane agentúr, môžu, naopak, poskytovať primeranú podporu a spoluprácu ESVČ. Vnútorný audítor ESVČ bude spolupracovať s vnútorným audítorom Komisie, aby sa zabezpečila jednotná politika v oblasti auditu, a to s osobitným odkazom na zodpovednosť Komisie za prevádzkové výdavky. ESVČ okrem toho spolupracuje s Európskym úradom pre boj proti podvodom (ďalej len „OLAF“) v súlade s nariadením (ES) č. 1073/1999 (10). Predovšetkým bezodkladne prijme rozhodnutie o podmienkach vnútorných vyšetrovaní, ktoré sa podľa uvedeného nariadenia vyžaduje. Ako sa ustanovuje v uvedenom nariadení, členské štáty v súlade s vnútroštátnymi ustanoveniami, ako aj inštitúcie poskytujú podporu potrebnú na to, aby zamestnanci OLAF-u mohli plniť svoje úlohy.
   Článok 4
   Ústredná správa ESVČ
   1.   ESVČ riadi výkonný generálny tajomník, ktorý koná pod vedením vysokého predstaviteľa. Výkonný generálny tajomník prijíma všetky opatrenia potrebné na zabezpečenie plynulého fungovania ESVČ vrátane administratívneho a rozpočtového riadenia. Výkonný generálny tajomník zabezpečuje účinnú koordináciu medzi všetkými oddeleniami ústrednej správy, ako aj s delegáciami Únie.
   2.   Výkonnému generálnemu tajomníkovi pomáhajú dvaja zástupcovia generálneho tajomníka.
   3.   Ústredná správa ESVČ sa delí na generálne riaditeľstvá.

               a)

               Patrí medzi ne najmä:

                           —

                           niekoľko generálnych riaditeľstiev s geografickými útvarmi, ktoré zastrešujú všetky krajiny a regióny sveta, ako aj viacstrannými a tematickými útvarmi. Tieto oddelenia sa podľa potreby koordinujú s Generálnym sekretariátom Rady a s príslušnými útvarmi Komisie,

                           —

                           generálne riaditeľstvo pre administratívne, personálne, rozpočtové, bezpečnostné a komunikačno-informačné otázky vykonávajúce svoje činnosti v rámci ESVČ pod vedením výkonného generálneho tajomníka. Vysoký predstaviteľ vymenuje v súlade s bežnými pravidlami prijímania personálu generálneho riaditeľa pre rozpočet a správu, ktorý pracuje pod vedením vysokého predstaviteľa. Generálny riaditeľ zodpovedá vysokému predstaviteľovi za administratívne riadenie a vnútorné rozpočtové hospodárenie ESVČ. Riadi sa tými istými rozpočtovými položkami a administratívnymi pravidlami, ktoré sa uplatňujú v oddiele III rozpočtu Únie, ktorý patrí pod položku 5 viacročného finančného rámca,

                           —

                           riaditeľstvo pre krízové riadenie a plánovanie, útvar pre plánovanie a vedenie civilných operácií, Vojenský štáb Európskej únie a Situačné centrum Európskej únie, ktoré sú pod priamym vedením a zodpovednosťou vysokého predstaviteľa a ktoré mu pomáhajú pri riadení SZBP Únie v súlade s ustanoveniami zmluvy a pri rešpektovaní ostatných právomocí Únie v súlade s článkom 40 Zmluvy o EÚ.

                     Rešpektujú sa špecifické znaky týchto štruktúr, ako aj osobitosti ich funkcií, prijímania a postavenia personálu.
               Medzi všetkými štruktúrami ESVČ sa zabezpečí úplná koordinácia.

               b)

               Ústredná správa ESVČ zahŕňa aj:

                           —

                           oddelenie strategického politického plánovania,

                           —

                           právne oddelenie pod administratívnym vedením výkonného generálneho tajomníka, ktorý úzko spolupracuje s právnymi servismi Rady a Komisie,

                           —

                           oddelenia pre medziinštitucionálne vzťahy, informovanie a verejnú diplomaciu, vnútorný audit a inšpekcie, ako aj ochranu osobných údajov.

         4.   Vysoký predstaviteľ určí predsedov prípravných orgánov Rady, ktorým predsedá zástupca vysokého predstaviteľa, vrátane Politického a bezpečnostného výboru v súlade s podrobnými dojednaniami stanovenými v prílohe II k rozhodnutiu Rady 2009/908/EÚ z 1. decembra 2009, ktorým sa ustanovujú opatrenia na vykonávanie rozhodnutia Európskej rady o vykonávaní predsedníctva Rady a o predsedníctve prípravných orgánov Rady (11).
   5.   Vysokému predstaviteľovi a ESVČ v prípade potreby pomáha Generálny sekretariát Rady a príslušné útvary Komisie. ESVČ, Generálny sekretariát Rady a príslušné útvary Komisie môžu na tento účel vypracovať dojednania na úrovni útvarov.
   Článok 5
   Delegácie Únie
   1.   Rozhodnutie o otvorení alebo zatvorení delegácie prijíma vysoký predstaviteľ po dohode s Radou a Komisiou.
   2.   Každá delegácia Únie podlieha právomoci vedúceho delegácie.
   Vedúci delegácie má právomoc nad všetkými členmi personálu delegácie bez ohľadu na ich postavenie a nad všetkými jej činnosťami. Zodpovedá vysokému predstaviteľovi za celkové riadenie práce delegácie a za zabezpečenie koordinácie všetkých činností Únie.
   Personál delegácií sa skladá z personálu ESVČ, a ak je to vhodné z hľadiska plnenia rozpočtu Únie a politík Únie, ktoré nepatria do pôsobnosti ESVČ, aj personálu Komisie.
   3.   Vedúci delegácie dostáva pokyny od vysokého predstaviteľa a ESVČ a zodpovedá za ich plnenie.
   V oblastiach, v ktorých Komisia vykonáva právomoci zverené zmluvami, môže pokyny delegáciám vydávať v súlade s článkom 221 ods. 2 Zmluvy o fungovaní EÚ aj Komisia, pričom za ich plnenie celkovo zodpovedá vedúci delegácie.
   4.   Vedúci delegácie čerpá v súlade s nariadením o rozpočtových pravidlách operačné úvery vo vzťahu k projektom Únie v príslušnej tretej krajine, ak ho tým poverí Komisia.
   5.   Prevádzku každej delegácie pravidelne hodnotí výkonný generálny tajomník ESVČ; hodnotenie zahŕňa finančný a administratívny audit. Na tento účel môže výkonný generálny tajomník ESVČ požiadať, aby mu pomáhali príslušné útvary Komisie. Okrem vnútorných opatrení, ktoré vykonáva ESVČ, uplatňuje svoje právomoci OLAF, a to predovšetkým pri vykonávaní opatrení na boj proti podvodom v súlade s nariadením (ES) č. 1073/1999.
   6.   Vysoký predstaviteľ uzatvára s dotknutou hostiteľskou krajinou, medzinárodnou organizáciou alebo treťou krajinou potrebné dojednania. V prvom rade vysoký predstaviteľ prijme opatrenia potrebné na zabezpečenie toho, aby hostiteľské štáty udelili delegáciám Únie, ich personálu a ich majetku výsady a imunity rovnocenné s tými, ktoré sa uvádzajú vo Viedenskom dohovore o diplomatických vzťahoch z 18. apríla 1961.
   7.   Delegácie Únie sú oprávnené vykonávať úkony na žiadosť iných inštitúcií Únie, najmä Európskeho parlamentu, pri ich kontaktoch s medzinárodnými organizáciami alebo tretími krajinami, pri alebo v ktorých sú delegácie akreditované.
   8.   Vedúci delegácie má právomoc zastupovať Úniu v krajine, v ktorej je delegácia akreditovaná, najmä pokiaľ ide o uzatváranie zmlúv a účasť na súdnych konaniach.
   9.   Delegácie Únie úzko spolupracujú s diplomatickými službami členských štátov a vymieňajú si s nimi informácie.
   10.   Delegácie Únie v súlade s článkom 35 tretím odsekom Zmluvy o EÚ a na požiadanie členských štátov podporia členské štáty v ich diplomatických vzťahoch a ich úlohe poskytovateľa konzulárnej ochrany občanom Únie v tretích krajinách na neutrálnom základe z hľadiska zdrojov.
   Článok 6
   Personál
   1.   Tento článok sa s výnimkou odseku 3 uplatňuje bez toho, aby bol dotknutý Služobný poriadok úradníkov Európskych spoločenstiev (ďalej len „služobný poriadok“) a Podmienky zamestnávania ostatných zamestnancov Európskych spoločenstiev (ďalej len „PZOZ“), vrátane zmien a doplnení uvedených predpisov, v súlade s článkom 336 Zmluvy o fungovaní EÚ s cieľom prispôsobiť ich potrebám ESVČ.
   2.   ESVČ zahŕňa úradníkov a ostatných zamestnancov Európskej únie vrátane členov personálu z diplomatických služieb členských štátov vymenovaných za dočasných zamestnancov.
   Na personál ESVČ sa vzťahuje služobný poriadok a PZOZ.
   3.   V prípade potreby môže ESVČ v osobitných prípadoch využiť obmedzený počet špecializovaných vyslaných národných expertov.
   Vysoký predstaviteľ prijíma pravidlá, ktoré sú rovnocenné s pravidlami ustanovenými v rozhodnutí Rady 2003/479/ES zo 16. júna 2003 o pravidlách pridelenia národných expertov a vojenského personálu na Generálny sekretariát Rady (12) a za ktorých sa špecializovaní vyslaní národní experti dávajú k dispozícii ESVČ na účely poskytovania špecializovanej expertízy.
   4.   Personál ESVČ plní svoje povinnosti a správa sa výlučne v súlade so záujmami Únie. Bez toho, aby bol dotknutý článok 2 ods. 1 tretia zarážka, článok 2 ods. 2 a článok 5 ods. 3, nevyžaduje ani neprijíma pokyny od žiadnej vlády, orgánu, organizácie ani osoby mimo ESVČ ani od žiadneho iného orgánu alebo osoby ako od vysokého predstaviteľa. V súlade s článkom 11 druhým odsekom služobného poriadku personál ESVČ neprijme žiadnu platbu akéhokoľvek druhu zo žiadnych iných zdrojov mimo ESVČ.
   5.   Právomoci zverené služobným poriadkom menovaciemu orgánu a orgánu oprávnenému uzatvárať zmluvy podľa PZOZ prislúchajú vysokému predstaviteľovi, ktorý ich môže delegovať v rámci ESVČ.
   6.   Prijímanie personálu do ESVČ je založené na zásluhách a zabezpečuje sa pri ňom primeraná geografická a rodová rovnováha. V rámci personálu ESVČ sú primeraným spôsobom zastúpení štátni príslušníci všetkých členských štátov. Preskúmanie ustanovené v článku 13 ods. 3 sa zaoberá aj touto otázkou vrátane prípadných návrhov doplnkových osobitných opatrení na nápravu možnej nerovnováhy.
   7.   Úradníci Únie a dočasní zamestnanci pochádzajúci z diplomatických služieb členských štátov majú rovnaké práva a povinnosti a zaobchádza sa s nimi rovnako, najmä pokiaľ ide o oprávnenosť zastávať akúkoľvek funkciu za rovnakých podmienok. Pri prideľovaní úloh vo všetkých oblastiach činností a politík, ktoré vykonáva ESVČ, sa nerozlišuje medzi dočasnými zamestnancami z diplomatických služieb členských štátov a úradníkmi Únie. V súlade s ustanoveniami nariadenia o rozpočtových pravidlách členské štáty podporujú Úniu pri presadzovaní finančnej zodpovednosti vyplývajúcej z akejkoľvek zodpovednosti dočasných zamestnancov ESVČ pochádzajúcich z diplomatických služieb členských štátov podľa článku 66 nariadenia o rozpočtových pravidlách.
   8.   Vysoký predstaviteľ stanoví postupy výberu personálu ESVČ, ktoré sú transparentné a vychádzajú zo zásluh s cieľom zabezpečiť služby personálu s najvyššou úrovňou schopností, efektívnosti a bezúhonnosti a zároveň zabezpečiť primeranú geografickú a rodovú rovnováhu a zmysluplnú prítomnosť štátnych príslušníkov všetkých členských štátov v ESVČ. Na prijímaní personálu na voľné pracovné miesta v ESVČ sa zúčastňujú zástupcovia členských štátov, Generálneho sekretariátu Rady a Komisie.
   9.   Keď ESVČ dosiahne plný stav, personál z členských štátov by mal predstavovať aspoň jednu tretinu personálu ESVČ na úrovni AD, ako sa uvádza v odseku 2 prvom pododseku. Podobne stáli úradníci Únie by mali v súlade s ustanoveniami služobného poriadku predstavovať 60 % personálu ESVČ na úrovni AD vrátane členov personálu pochádzajúceho z diplomatických služieb členských štátov, ktorí sa stali stálymi úradníkmi Únie. Vysoký predstaviteľ predloží Európskemu parlamentu a Rade každý rok správu o obsadení pracovných miest v ESVČ.
   10.   Vysoký predstaviteľ stanoví pravidlá mobility, aby sa pre členov personálu ESVČ zabezpečila vysoká miera mobility. Na personál uvedený v článku 4 ods. 3 písm. a) tretej zarážke sa vzťahujú osobitné a podrobné dojednania. V zásade všetci členovia personálu ESVČ slúžia pravidelne v delegáciách Únie. Vysoký predstaviteľ stanoví na tento účel pravidlá.
   11.   Každý členský štát poskytne v súlade s uplatniteľnými ustanoveniami svojho vnútroštátneho práva svojim úradníkom, ktorí sa stali dočasnými zamestnancami ESVČ, záruku bezodkladného opätovného zaradenia po ukončení ich služby v ESVČ. Toto obdobie služby v súlade s ustanoveniami článku 50b PZOZ nepresiahne osem rokov, pokiaľ sa za mimoriadnych okolností a v záujme služby nepredĺži najviac o dva roky.
   Úradníci Únie, ktorí slúžia v ESVČ, majú právo uchádzať sa o pracovné miesta vo svojej pôvodnej inštitúcii za rovnakých podmienok ako interní kandidáti.
   12.   Prijmú sa opatrenia, aby sa personálu ESVČ poskytla vhodná spoločná odborná príprava vychádzajúca najmä z existujúcej praxe a štruktúr na vnútroštátnej úrovni, ako aj na úrovni Únie. Vysoký predstaviteľ prijme do jedného roka od nadobudnutia účinnosti tohto rozhodnutia vhodné opatrenia na tento účel.
   Článok 7
   Prechodné ustanovenia týkajúce sa personálu
   1.   Príslušné oddelenia a funkcie Generálneho sekretariátu Rady a Komisie uvedené v prílohe sa prevedú do ESVČ. Úradníci a dočasní zamestnanci, ktorí zastávajú pracovné miesta v oddeleniach alebo vo funkciách uvedených v prílohe, sa prevedú do ESVČ. Platí to mutatis mutandis pre zmluvných a miestnych pracovníkov pridelených do týchto oddelení a funkcií. Do ESVČ sa so súhlasom orgánov členského štátu pôvodu prevedú aj špecializovaní vyslaní národní experti, ktorí pracujú v týchto oddeleniach alebo funkciách.
   Tieto prevody nadobúdajú účinnosť 1. januára 2011.
   V súlade so služobným poriadkom vysoký predstaviteľ pridelí každému úradníkovi pri jeho presune do ESVČ pracovné miesto vo funkčnej skupine, ktoré zodpovedá platovej triede úradníka.
   2.   Postupy prijímania personálu na pracovné miesta prevedené do ESVČ prebiehajúce ku dňu nadobudnutia účinnosti tohto rozhodnutia zostávajú v platnosti: pokračujú a dokončia sa pod vedením vysokého predstaviteľa v súlade s príslušnými oznámeniami o voľných pracovných miestach a príslušnými normami služobného poriadku a PZOZ.
   Článok 8
   Rozpočet
   1.   Povinnosti povoľujúceho úradníka pre oddiel ESVČ všeobecného rozpočtu Európskej únie sa stanovujú v súlade s článkom 59 nariadenia o rozpočtových pravidlách. Vysoký predstaviteľ prijíma vnútorné pravidlá pre hospodárenie s rozpočtovými položkami na administratívu. Prevádzkové výdavky ostávajú v rámci oddielu Komisie pre rozpočet.
   2.   ESVČ vykonáva svoje právomoci v súlade s nariadením o rozpočtových pravidlách, ktoré sa vzťahujú na všeobecný rozpočet Európskej únie, v rámci pridelených rozpočtových prostriedkov.
   3.   Pri vypracúvaní odhadov prevádzkových výdavkov ESVČ bude vysoký predstaviteľ konzultovať s komisárom zodpovedným za rozvojovú politiku a komisárom zodpovedným za susedskú politiku o ich príslušných zodpovednostiach.
   4.   ESVČ vypracuje v súlade s článkom 314 ods. 1 Zmluvy o fungovaní EÚ odhad svojich výdavkov na nasledujúci rozpočtový rok. Komisia zlúči uvedené odhady do návrhu rozpočtu, ktorý môže obsahovať rôzne odhady. Komisia môže zmeniť a doplniť návrh rozpočtu, ako sa ustanovuje v článku 314 ods. 2 Zmluvy o fungovaní EÚ.
   5.   S cieľom zabezpečiť rozpočtovú transparentnosť v oblasti vonkajších činností Únie Komisia zašle rozpočtovému orgánu spolu s návrhom všeobecného rozpočtu Európskej únie pracovný dokument, v ktorom sa komplexne vykážu všetky výdavky súvisiace s vonkajšou činnosťou Únie.
   6.   Na ESVČ sa vzťahujú postupy udeľovania absolutória ustanovené v článku 319 Zmluvy o fungovaní EÚ a v článkoch 145 až 147 nariadenia o rozpočtových pravidlách. ESVČ bude v tejto súvislosti plne spolupracovať s inštitúciami, ktoré sa zúčastňujú na postupe udelenia absolutória, a podľa potreby poskytovať ďalšie potrebné informácie, a to aj prostredníctvom účasti na zasadnutiach príslušných orgánov.
   Článok 9
   Nástroje vonkajších činností a programovanie
   1.   Za riadenie programov Únie v oblasti vonkajšej spolupráce zodpovedá Komisia bez toho, aby boli dotknuté úlohy Komisie a ESVČ, pokiaľ ide o programovanie, ako sa uvádza v odsekoch nižšie.
   2.   Vysoký predstaviteľ zabezpečuje celkovú politickú koordináciu vonkajšej činnosti Únie, pričom sa zabezpečí jednotnosť, súlad a účinnosť vonkajšej činnosti Únie najmä prostredníctvom týchto vonkajších nástrojov pomoci:

               —

               nástroj rozvojovej spolupráce (13),

               —

               Európsky rozvojový fond (14),

               —

               európsky nástroj pre demokraciu a ľudské práva (15),

               —

               nástroj európskeho susedstva a partnerstva (16),

               —

               nástroj spolupráce s industrializovanými krajinami (17),

               —

               nástroj spolupráce v oblasti jadrovej bezpečnosti (18),

               —

               nástroj stability v súvislosti s pomocou ustanovenou v článku 4 nariadenia (ES) č. 1717/2006 (19).

         3.   ESVČ prispieva predovšetkým k programovaciemu a riadiacemu cyklu nástrojov uvedených v odseku 2 na základe strategických cieľov stanovených v uvedených nástrojoch. Okrem toho zodpovedá za prípravu týchto rozhodnutí Komisie o strategických a viacročných opatreniach v rámci programovacieho cyklu:

               i)

               pridelenie prostriedkov jednotlivým krajinám na účely stanovenia celkového finančného balíka pre jednotlivé regióny, ktoré podlieha orientačnému rozdeleniu viacročného finančného rámca. V rámci každého regiónu sa určitá časť financií vyhradí na regionálne programy;

               ii)

               dokumenty o stratégii krajín a regiónov;

               iii)

               národné a regionálne orientačné programy.

         V súlade s článkom 3 vysoký predstaviteľ a ESVČ počas celého cyklu programovania, plánovania a uplatňovania nástrojov uvedených v odseku 2 spolupracujú s príslušnými členmi a útvarmi Komisie bez toho, aby bol dotknutý článok 1 ods. 3. Všetky návrhy rozhodnutí sa vypracúvajú v súlade s postupmi Komisie a predkladajú sa Komisii na prijatie.
   4.   Pokiaľ ide o Európsky rozvojový fond a nástroj rozvojovej spolupráce, všetky návrhy vrátane návrhov na zmenu základných nariadení a programových dokumentov uvedených v odseku 3 spoločne vypracúvajú príslušné útvary ESVČ a Komisie pod vedením komisára zodpovedného za rozvojovú politiku a spoločne s vysokým predstaviteľom ich predkladajú Komisii na prijatie.
   Tematické programy okrem európskeho nástroja pre demokraciu a ľudské práva, nástroja spolupráce v oblasti jadrovej bezpečnosti a časti nástroja stability uvedenej v odseku 2 siedmej zarážke vypracúva príslušný útvar Komisie pod vedením komisára zodpovedného za rozvojovú politiku a predkladá ich kolégiu po dohode s vysokým predstaviteľom a inými príslušnými komisármi.
   5.   Pokiaľ ide o nástroj európskeho susedstva a partnerstva, všetky návrhy vrátane návrhov na zmenu základných nariadení a programových dokumentov uvedených v odseku 3 spoločne vypracúvajú príslušné útvary ESVČ a Komisie pod vedením komisára zodpovedného za politiku susedstva a spoločne s vysokým predstaviteľom ich predkladajú Komisii na prijatie.
   6.   Činnosti vykonávané v rámci rozpočtu SZBP: nástroj stability okrem časti uvedenej v odseku 2 siedmej zarážke; nástroj spolupráce s industrializovanými krajinami; komunikácia a verejná diplomacia a volebné pozorovateľské misie patria pod zodpovednosť vysokého predstaviteľa/ESVČ. Za ich finančné plnenie zodpovedá Komisia pod vedením vysokého predstaviteľa v jeho funkcii podpredsedu Komisie. Útvar Komisie zodpovedný za toto plnenie má spoločné sídlo s ESVČ.
   Článok 10
   Bezpečnosť
   1.   Vysoký predstaviteľ po porade s výborom uvedeným v bode 3 oddielu I časti II prílohy k rozhodnutiu Rady 2001/264/ES z 19. marca 2001 prijímajúcemu bezpečnostné nariadenia Rady (20) rozhodne o bezpečnostných nariadeniach ESVČ a prijme všetky vhodné opatrenia, aby sa zabezpečilo, že ESVČ efektívne riadi riziká týkajúce sa jej personálu, fyzického majetku a informácií a že plní svoju povinnosť starostlivosti a zodpovednosti v tomto ohľade. Tieto nariadenia sa vzťahujú na všetkých členov personálu ESVČ a delegácií Únie bez ohľadu na ich administratívne postavenie alebo pôvod.
   2.   Do prijatia rozhodnutia uvedeného v odseku 1:

               —

               v súvislosti s ochranou utajovaných skutočností ESVČ uplatňuje bezpečnostné opatrenia ustanovené v prílohe k rozhodnutiu 2001/264/ES,

               —

               v súvislosti s ostatnými aspektmi bezpečnosti ESVČ uplatňuje ustanovenia Komisie o bezpečnosti ustanovené v príslušnej prílohe k rokovaciemu poriadku Komisie (21).

         3.   ESVČ má oddelenie zodpovedné za bezpečnostné otázky, ktorému pomáhajú príslušné útvary členských štátov.
   4.   Vysoký predstaviteľ prijme všetky opatrenia potrebné na vykonávanie bezpečnostných nariadení v ESVČ, najmä vo vzťahu k ochrane utajovaných skutočností a opatreniam, ktoré sa majú prijať v prípade nedodržania bezpečnostných nariadení personálom ESVČ. Na tento účel sa ESVČ radí s bezpečnostným úradom Generálneho sekretariátu Rady, príslušnými útvarmi Komisie a príslušnými útvarmi členských štátov.
   Článok 11
   Prístup k dokumentom, archívy a ochrana údajov
   1.   ESVČ uplatňuje pravidlá ustanovené v nariadení Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (22). O vykonávacích predpisoch pre ESVČ rozhodne vysoký predstaviteľ.
   2.   Výkonný generálny tajomník ESVČ organizuje archívy tejto služby. Do ESVČ sa prevedú príslušné archívy oddelení prevedených z Generálneho sekretariátu Rady a Komisie.
   3.   ESVČ chráni jednotlivcov v súvislosti so spracovaním ich osobných údajov v súlade s pravidlami ustanovenými v nariadení Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (23). O vykonávacích predpisoch pre ESVČ rozhodne vysoký predstaviteľ.
   Článok 12
   Nehnuteľný majetok
   1.   Generálny sekretariát Rady a príslušné útvary Komisie prijmú všetky opatrenia potrebné na to, aby súčasne s prevodmi uvedenými v článku 7 mohlo dôjsť aj k prevodom budov Rady a Komisie potrebných na fungovanie ESVČ.
   2.   O podmienkach, za ktorých sa nehnuteľný majetok sprístupní ústrednej správe ESVČ a delegáciám Únie, rozhodne podľa potreby spoločne vysoký predstaviteľ, Generálny sekretariát Rady a Komisia.
   Článok 13
   Záverečné a všeobecné ustanovenia
   1.   Za vykonávanie tohto rozhodnutia zodpovedá vysoký predstaviteľ, Rada, Komisia a členské štáty a na tento účel prijmú všetky potrebné opatrenia.
   2.   Vysoký predstaviteľ predloží Európskemu parlamentu, Rade a Komisii správu o fungovaní ESVČ najneskôr do konca roka 2011. Uvedená správa sa vzťahuje najmä na vykonávanie článku 5 ods. 3 a 10 a článku 9.
   3.   Vysoký predstaviteľ vykoná do polovice roka 2013 preskúmanie organizácie a fungovania ESVČ, ktoré sa bude okrem iného vzťahovať na uplatňovanie článku 6 ods. 6, 8 a 11. K tomuto preskúmaniu sa podľa potreby pripoja vhodné návrhy na revíziu tohto rozhodnutia. Rada v takom prípade vykoná do začiatku roka 2014 na základe uvedeného preskúmania revíziu tohto rozhodnutia v súlade s článkom 27 ods. 3 Zmluvy o EÚ.
   4.   Toto rozhodnutie nadobúda účinnosť dňom jeho prijatia. Ustanovenia o finančnom hospodárení a nábore personálu nadobúdajú účinnosť až po prijatí potrebných zmien a doplnení služobného poriadku, PZOZ a nariadenia o rozpočtových pravidlách, ako aj opravného rozpočtu. S cieľom zabezpečiť plynulý prechod vysoký predstaviteľ, Generálny sekretariát Rady a Komisia uzavrú potrebné dojednania a uskutočnia konzultácie s členskými štátmi.
   5.   Do jedného mesiaca od nadobudnutia účinnosti tohto rozhodnutia vysoký predstaviteľ predloží Komisii odhad príjmov a výdavkov ESVČ vrátane plánu pracovných miest, aby Komisia mohla predložiť návrh opravného rozpočtu.
   6.   Toto rozhodnutie sa uverejní v Úradnom vestníku Európskej únie.

      V Bruseli 26. júla 2010

            Za Radu

            predseda

         S. VANACKERE

      (1)  Ú. v. EÚ C 46, 24.2.2006, s. 1.

      (2)  Oznámenie Komisie Európskemu parlamentu a Rade – Smerom k Európskemu konsenzu o humanitárnej pomoci (KOM/2007/0317 v konečnom znení) (zatiaľ neuverejnené v úradnom vestníku).

      (3)  Ú. v. ES C 298, 30.11.2002, s. 1.

      (4)  Jednotná akcia Rady 2004/551/SZBP z 12. júla 2004 o zriadení Európskej obrannej agentúry (Ú. v. EÚ L 245, 17.7.2004, s. 17).

      (5)  Jednotná akcia Rady 2001/555/SZBP z 20. júla 2001 o zriadení Satelitného strediska Európskej únie (Ú. v. ES L 200, 25.7.2001, s. 5).

      (6)  Jednotná akcia Rady 2001/554/SZBP z 20. júla 2001 o zriadení Inštitútu Európskej únie pre bezpečnostné štúdie (Ú. v. ES L 200, 25.7.2001, s. 1).

      (7)  Jednotná akcia Rady 2008/550/SZBP z 23. júna 2008, ktorou sa zriaďuje Európska akadémia bezpečnosti a obrany (EABO) (Ú. v. EÚ L 176, 4.7.2008, s. 20).

      (8)  Nariadenie č. 31 (EHS), 11 (ESAE), ktorým sa ustanovuje Služobný poriadok úradníkov a Podmienky zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu (Ú. v. ES 45, 14.6.1962, s. 1387/62).

      (9)  Ú. v. ES L 248, 16.9.2002, s. 1.

      (10)  Nariadenie Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (Ú. v. ES L 136, 31.5.1999, s. 1).

      (11)  Ú. v. EÚ L 322, 9.12.2009, s. 28.

      (12)  Ú. v. EÚ L 160, 28.6.2003, s. 72.

      (13)  Nariadenie Európskeho parlamentu a Rady (ES) č. 1905/2006 z 18. decembra 2006, ktorým sa ustanovuje nástroj financovania rozvojovej spolupráce (Ú. v. EÚ L 378, 27.12.2006, s. 41).

      (14)  Nariadenie Rady č. 5, ktorým sa stanovujú pravidlá pre aktiváciu a prevody finančných príspevkov, rozpočtové opatrenia a správu prostriedkov Rozvojového fondu pre zámorské krajiny a územia (Ú. v. ES 33, 31.12.1958, s. 681/58).

      (15)  Nariadenie Európskeho parlamentu a Rady (ES) č. 1889/2006 z 20. decembra 2006 o zavedení nástroja financovania na podporu demokracie a ľudských práv vo svete (Ú. v. EÚ L 386, 29.12.2006, s. 1).

      (16)  Nariadenie Európskeho parlamentu a Rady (ES) č. 1638/2006 z 24. októbra 2006, ktorým sa stanovujú všeobecné ustanovenia zriaďujúce nástroj európskeho susedstva a partnerstva (Ú. v. EÚ L 310, 9.11.2006, s. 1).

      (17)  Nariadenie Rady (ES) č. 382/2001 z 26. februára 2001 o vykonávaní projektov na podporu spolupráce a obchodných vzťahov medzi Európskou úniou a priemyselnými krajinami Severnej Ameriky, Ďalekého východu a Južnej Ázie (Ú. v. ES L 57, 27.2.2001, s. 10).

      (18)  Nariadenie Rady (Euratom) č. 300/2007 z 19. februára 2007, ktorým sa ustanovuje nástroj spolupráce v oblasti jadrovej bezpečnosti (Ú. v. EÚ L 81, 22.3.2007, s. 1).

      (19)  Nariadenie Európskeho parlamentu a Rady (ES) č. 1717/2006 z 15. novembra 2006, ktorým sa ustanovuje nástroj stability (Ú. v. EÚ L 327, 24.11.2006, s. 1).

      (20)  Ú. v. ES L 101, 11.4.2001, s. 1.

      (21)  Ú. v. ES L 308, 8.12.2000, s. 26.

      (22)  Ú. v. ES L 145, 31.5.2001, s. 43.

      (23)  Ú. v. ES L 8, 12.1.2001, s. 1.

      PRÍLOHA

         ODDELENIA A FUNKCIE, KTORÉ SA PREVEDÚ DO ESVČ
          (1)

      Tu uvádzame zoznam všetkých administratívnych subjektov, ktoré sa ako celok prevedú do ESVČ. Nie sú ním dotknuté ďalšie potreby a vyčlenenie zdrojov, ktoré sa stanovia v rámci rokovaní o celkovom rozpočte v súvislosti so zriadením ESVČ, ani rozhodnutia o poskytnutí primeraného personálu zodpovedného za podporné funkcie a ani s tým súvisiaca potreba dojednaní na úrovni útvarov medzi Generálnym sekretariátom Rady a Komisiou a ESVČ.
      1.   GENERÁLNY SEKRETARIÁT RADY
      Do ESVČ sa ako celok presunie všetok personál oddelení a funkcií, ktoré sa uvádzajú nižšie, s výnimkou veľmi obmedzeného počtu zamestnancov, ktorí budú plniť bežné úlohy Generálneho sekretariátu Rady v súlade s článkom 2 ods. 1 druhou zarážkou, a s výnimkou určitých konkrétnych funkcií, ktoré sa tu tiež uvádzajú:

         Jednotka pre strategické plánovanie

         SBOP a štruktúry krízového riadenia:

                  —

                  riaditeľstvo pre krízové riadenie a plánovanie (CMPD),

                  —

                  útvar pre plánovanie a vedenie civilných operácií (CPCC),

                  —

                  Vojenský štáb Európskej únie (VŠEÚ):

                              —

                              oddelenia pod priamym vedením generálneho riaditeľstva VŠEÚ,

                              —

                              riaditeľstvo pre koncepcie a spôsobilosti,

                              —

                              riaditeľstvo pre spravodajské informácie,

                              —

                              riaditeľstvo pre operácie,

                              —

                              riaditeľstvo pre logistiku,

                              —

                              riaditeľstvo pre komunikačné a informačné systémy,

                  —

                  Situačné centrum EÚ (SITCEN).

            Výnimka:

                  —

                  personál SITCEN-u, ktorý pracuje pre orgán bezpečnostnej certifikácie.

         Generálne riaditeľstvo E:

                  —

                  subjekty pod priamym vedením generálneho riaditeľa,

                  —

                  riaditeľstvo pre Ameriku a Organizáciu Spojených národov,

                  —

                  riaditeľstvo pre západný Balkán, východnú Európu a Strednú Áziu,

                  —

                  riaditeľstvo pre nešírenie zbraní hromadného ničenia,

                  —

                  riaditeľstvo pre parlamentné záležitosti v oblasti SZBP,

                  —

                  styčný úrad v New Yorku,

                  —

                  styčný úrad v Ženeve.

         Vyslaní úradníci Generálneho sekretariátu Rady pri osobitných zástupcoch Európskej únie a na misiách SZOP

      2.   KOMISIA (VRÁTANE DELEGÁCIÍ)
      Do ESVČ sa ako celok presunie všetok personál oddelení a funkcií, ktoré sa uvádzajú nižšie, s výnimkou obmedzeného počtu zamestnancov, ktorí sa uvádzajú ako výnimky.

         Generálne riaditeľstvo pre vonkajšie vzťahy:

                  —

                  všetky pozície v rámci hierarchie a ich priamy pomocný personál,

                  —

                  riaditeľstvo A (krízová platforma a koordinácia politiky v rámci SZBP),

                  —

                  riaditeľstvo B (multilaterálne vzťahy a ľudské práva),

                  —

                  riaditeľstvo C (Severná Amerika, východná Ázia, Austrália, Nový Zéland, EHP, EZVO, San Maríno, Andorra, Monako),

                  —

                  riaditeľstvo D (koordinácia európskej politiky susedstva),

                  —

                  riaditeľstvo E (východná Európa, južný Kaukaz, stredoázijské republiky),

                  —

                  riaditeľstvo F (Stredný východ, južné Stredozemie),

                  —

                  riaditeľstvo G (Latinská Amerika),

                  —

                  riaditeľstvo H (Ázia okrem Japonska a Kórey),

                  —

                  riaditeľstvo I (zdroje v ústredí, informácie, medziinštitucionálne vzťahy),

                  —

                  riaditeľstvo K (vonkajšia služba),

                  —

                  riaditeľstvo L (stratégia, koordinácia a analýza),

                  —

                  osobitná skupina pre východné partnerstvo,

                  —

                  jednotka Relex-01 (audit).

            Výnimky:

                  —

                  pracovníci zodpovední za riadenie finančných nástrojov,

                  —

                  pracovníci zodpovední za výplatu miezd a dávok zamestnancov v delegáciách.

         Vonkajšia služba:

                  —

                  všetci vedúci delegácií a zástupcovia vedúcich delegácií, ako aj ich priamy pomocný personál,

                  —

                  všetky politické sekcie alebo bunky a ich personál,

                  —

                  všetky informačné sekcie a sekcie verejnej diplomacie a ich personál,

                  —

                  všetky administratívne sekcie.

            Výnimky:

                  —

                  zamestnanci zodpovední za uplatňovanie finančných nástrojov.

         Generálne riaditeľstvo pre rozvoj:

                  —

                  riaditeľstvo D (AKT II – západná a stredná Afrika, Karibik a ZKÚ) s výnimkou osobitnej skupiny pre ZKÚ,

                  —

                  riaditeľstvo E (Somálsky polostrov, východná a južná Afrika, Indický oceán a Tichý oceán),

                  —

                  jednotka CI (AKT I: plánovanie a riadenie pomoci): zamestnanci zodpovední za plánovanie,

                  —

                  jednotka C2 (panafrické záležitosti a inštitúcie, správa a migrácia): zamestnanci zodpovední za panafrické vzťahy,

                  —

                  príslušné pozície v hierarchii a ich priamy pomocný personál.

         (1)  Ľudské zdroje, ktoré sa majú presunúť, sa všetky financujú z výdavkovej položky 5 (Správa) viacročného finančného rámca.


title: 2004/806/ES: Rozhodnutie Komisie z 19. novembra 2004, ktorým sa ukončuje postup preskúmania týkajúci sa prekážok obchodu spočívajúcich v obchodných praktikách, ktoré využíva Kanada vo vzťahu k určitým geografickým označeniam pre víno (oznámené pod číslom dokumentu K(2004) 4388)

text:
               30.11.2004

               SK

               Úradný vestník Európskej únie

               L 354/30

      ROZHODNUTIE KOMISIE

   z 19. novembra 2004,
   ktorým sa ukončuje postup preskúmania týkajúci sa prekážok obchodu spočívajúcich v obchodných praktikách, ktoré využíva Kanada vo vzťahu k určitým geografickým označeniam pre víno
   (oznámené pod číslom dokumentu K(2004) 4388)
   (2004/806/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 3286/94 z 22. decembra 1994 stanovujúce postupy Spoločenstva v oblasti spoločnej obchodnej politiky s cieľom zaistenia uplatňovania práv Spoločenstva podľa pravidiel medzinárodného obchodu, najmä tých, ktoré boli vytvorené pod záštitou Svetovej obchodnej organizácie (1), a najmä na jeho článok 11 ods. 1,
   po konzultácii s poradným výborom,
   keďže:

               (1)

               6. decembra 2001 podala Conseil Interprofessionnel du vin de Bordeaux (Medziodborová rada pre víno Bordeaux) (CIVB) žalobu podľa článku 4 nariadenia (ES) č. 3286/94 (ďalej „nariadenie“).

               (2)

               CIVB sa sťažovala, že predaju vín Bordeaux a Médoc zo Spoločenstva v Kanade bráni množstvo obchodných prekážok v zmysle článku 2 ods. 1 nariadenia, čiže „postup prijatý a udržiavaný treťou krajinou, keďže pravidlá medzinárodného obchodu stanovujú právo žaloby“.

               (3)

               Táto údajná obchodná prekážka vyplynula z novely C-57 kanadského zákona o obchodných značkách, ktorá zbavuje štandardnej ochrany geografické označenia Bordeaux a Médoc v súlade s požiadavkami na ochranu ustanovenými v dohode WTO o obchodných aspektoch práv duševného vlastníctva (TRIPS) pre geografické označenie vín.

               (4)

               Komisia rozhodla, že žaloba poskytla dostatočný dôkaz, aby sa mohlo začať konanie v súvislosti s preskúmaním. Príslušný oznam bol uverejnený v Úradnom vestníku Európskych spoločenstiev
                   (2).

               (5)

               Prešetrovanie potvrdilo právnu opodstatnenosť žaloby, že novela C-57 kanadského zákona o obchodných značkách porušila článok 23.1 and 2, ako aj 24.3 (tzv. doložka o zachovaní status quo) TRIPS, a že takéto porušenie nie je možné ospravedlniť na základe výnimky podľa článku 24.6 TRIPS.

               (6)

               Preskúmaním sa dospelo k záveru, že novela C-57 hrozí negatívnymi obchodnými účinkami na žalobcu v zmysle článkov 2 ods. 4 a 10 ods. 4 nariadenia.

               (7)

               Poradný výbor vytvorený nariadením posúdil 12. februára 2003 záverečnú správu o konaní preskúmania.

               (8)

               24. apríla 2003 Komisia parafovala dvojstrannú dohodu s Kanadou o obchode s vínom a liehovinami, v ktorej sa nadobudnutím účinnosti dohody zabezpečilo definitívne odstránenie názvov v Kanade uvedených ako „generické“, vrátane „Bordeaux“, „Médoc“ a „Medoc“.

               (9)

               9. júla 2003 sa Komisia rozhodla pozastaviť (3) konanie preskúmania, aby ho mohla ukončiť ihneď, ako Kanada efektívne odstráni tieto názvy zo zoznamu generických názvov uvedených v novele C-57.

               (10)

               30. júla 2003 Rada schválila v mene Európskeho spoločenstva závery dvojstrannej dohody s Kanadou o obchode s vínom a liehovinami (4). 1. júna 2004 dvojstranná dohoda nadobudla účinnosť (5).

               (11)

               Vyhláškou, ktorou sa menia a dopĺňajú pododdiely 11.18 ods. 3 a 4 zákona o obchodných značkách (6), Kanada odstránila Bordeaux, Médoc a Medoc zo zoznamu generických názvov uvedeného v novele C-57.

               (12)

               Takže je vhodné ukončiť konanie preskúmania,

         ROZHODLA TAKTO:
   Jediný článok
   Konanie preskúmania týkajúce sa obchodných prekážok spočívajúcich v obchodných praktikách, ktoré využíva Kanada vo vzťahu k určitým geografickým označeniam pre víno, sa týmto ukončuje.

      V Bruseli 19. novembra 2004

            Za Komisiu

         Pascal LAMY

            člen Komisie

      (1)  Ú. v. ES L 349, 31.12.1994, s. 71. Nariadenie zmenené a doplnené nariadením (ES) č. 356/95, Ú. v. ES L 41, 23.2.1995, s. 3.

      (2)  Ú. v. ES C 124, 25.5.2002, s. 6.

      (3)  Ú. v. EÚ L 170, 9.7.2003, s. 29.

      (4)  Ú. v. EÚ L 35, 6.2.2004, s. 1.

      (5)  V článku 41 dvojstrannej dohody sa upravovalo, že: „Táto dohoda nadobúda účinnosť prvý deň druhého mesiaca nasledujúceho po dni, kedy si zmluvné strany vymenia diplomatické nóty potvrdzujúce ukončenie príslušných postupov nadobúdania účinnosti tejto dohody“. Nóta ES bola doručená 16. septembra 2003 a odpoveď Kanady bola doručená 26. apríla 2004.

      (6)  Ministerstvo priemyslu uverejnilo vyhlášku, ktorou sa menia a dopĺňajú pododdiely 11.18 ods.3 a 4 zákona o obchodných značkách v časti II v úradnom vestníku kanadskej vlády Canada Gazette z 5. mája 2004. Vyhláška je účinná odo dňa registrácie, ktorým je 22. apríl 2004.